แบงกิ้ง เอเย่นต์
เมื่อวานนี้  เว็บไซต์ราชกิจจานุเบกษาได้เผยแพร่ประกาศธนาคารแห่งประเทศไทย (ธปท.) เรื่องหลักเกณฑ์เกี่ยวกับ
8 มี.ค. 2561

พลวัต 2018 : วิษณุ โชลิตกุล
เมื่อวานนี้  เว็บไซต์ราชกิจจานุเบกษาได้เผยแพร่ประกาศธนาคารแห่งประเทศไทย (ธปท.) เรื่องหลักเกณฑ์เกี่ยวกับ
ช่องทางให้บริการของธนาคารพาณิชย์ โดยใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกแห่ง หรือเรียกง่ายๆ เป็นภาษาคนว่า แบงกิ้ง เอเย่นต์ ที่เคยเป็นข่าวอึมครึมกันมานับเดือนนั่นเอง
หลักเกณฑ์ที่ประกาศออกมาโดย ธปท. มีสาระของประเด็นสำคัญ
ความชัดเจนจากประกาศนี้ ทำให้สถานการณ์ “เจ๊กกระซิบ” ลดลงไปได้ระดับหนึ่ง และทำให้ร้านค้าปลีกอย่าง   7-Eleven ที่ตกเป็นเป้าเรดาร์ของเสียงวิจารณ์ลดแรงกดดันลงไปได้ระดับหนึ่ง เพราะเป็นการปรับปรุงกฎเกณฑ์เกี่ยวกับช่องทางการให้บริการของธนาคารพาณิชย์ เพื่อเปิดโอกาสให้ประชาชนได้รับบริการการเงินได้สะดวกและทั่วถึง
ที่สำคัญ ธนาคารบางแห่งมีทางเลือกมากมายในการใช้ช่องทางต่างๆ รวมทั้งร้านค้าปลีกอื่นๆ ตู้บุญเติม ตู้เติมสบาย และแอปพลิเคชันแอร์เพย์ เป็นแบงกิ้ง เอเย่นต์ ได้เช่นเดียวกัน
การเพิ่มช่องทางให้บริการทางการเงินผ่านเครือข่ายร้านค้าปลีก ถือเป็นการเปิดกว้างขึ้นในช่องทางต่างๆ ไม่จำกัดเฉพาะบางราย โดยอาจจะเป็น นิติบุคคล เช่น สหกรณ์ กองทุนหมู่บ้าน และบุคคลธรรมดา อย่างร้านโชห่วยที่ขายของอยู่ในชุมชน เป็นเอเย่นต์ได้ ซึ่งต้องมีหลักแหล่งชัดเจน มีเครื่องมืออุปกรณ์และระบบที่เหมาะสม  โดยผ่านการตรวจสอบคุณสมบัติและประเมินความเสี่ยง เพราะหากมีความเสียหายธนาคารต้องรับผิดชอบ
ที่สำคัญ ถือเป็นการผ่อนคลายเพิ่มเติมให้เพิ่มบริการรับถอนเงิน และการจ่ายเงินให้ผู้ใช้บริการลูกค้ารายย่อย ไม่เกิน 5,000 บาทต่อรายการ และไม่เกิน 20,000 บาทต่อวัน สำหรับผู้บริการแต่ละราย ส่วนค่าธรรมเนียมให้บริการ ขึ้นอยู่กับธนาคารเป็นผู้กำหนดราชกิจจาฯ เผยแพร่ ธปท.ประกาศหลักเกณฑ์ “Banking Agent” เพิ่มความยืดหยุ่นบริการ-ตัวแทนแบงก์
ประกาศนี้ ทำให้ข่าวเล่าลือที่เลื่อนลอยเกี่ยวกับ “แบงกิ้ง เอเย่นต์” ที่ถูกนำไปขยายความเกินจริง ที่พึงเกิดขึ้น
การตีความเป็นตุเป็นตะว่า  7-Eleven ซึ่งมีจำนวนสาขามากกว่าใครทั่วประเทศ มีระบบการบริหารจัดการที่ช่ำชอง สามารถเพิ่มโอกาสและเพิ่มศักยภาพของการเป็นเจ้าตลาดร้านสะดวกซื้อ มีโอกาสได้รับใบอนุญาตแบงกิ้งเอเย่นต์ก่อนใคร ทำนองเดียวกันกับ Seven Bank ในญี่ปุ่น จะได้จบลงไป
นักวิเคราะห์หุ้นที่เคยระบุว่าจะเป็นผลดีทำให้ราคาหุ้นของ CPALL บวกขึ้นไปอีกกี่บาท คงต้องไปหาเรื่องอื่นมาทำการบ้านแทน 